CELEX: 32015R0704
Language: fi
Date: 2015-04-30 00:00:00
Title: Komission asetus (EU) 2015/704, annettu 30 päivänä huhtikuuta 2015, asetuksen (EY) N:o 1881/2006 muuttamisesta siltä osin kuin on kyse muiden kuin dioksiinien kaltaisten PCB-yhdisteiden enimmäismäärästä luonnosta pyydetyssä piikkihaissa (Squalus acanthias) (ETA:n kannalta merkityksellinen teksti)

1.5.2015   
            
            
               FI
            
            
               Euroopan unionin virallinen lehti
            
            
               L 113/27
            
         KOMISSION ASETUS (EU) 2015/704,
   annettu 30 päivänä huhtikuuta 2015,
   asetuksen (EY) N:o 1881/2006 muuttamisesta siltä osin kuin on kyse muiden kuin dioksiinien kaltaisten PCB-yhdisteiden enimmäismäärästä luonnosta pyydetyssä piikkihaissa (Squalus acanthias)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan dioksiinien, dioksiinin kaltaisten polykloorattujen bifenyylien (PCB-yhdisteiden) ja muiden kuin dioksiinin kaltaisten PCB-yhdisteiden enimmäismäärät kalojen ja kalastustuotteiden osalta.
            
         
               (2)
            
            
               Sidosryhmien järjestöt toimittivat tietoja muiden kuin dioksiinin kaltaisten PCB-yhdisteiden esiintymisestä luonnosta pyydetyssä piikkihaissa (Squalus acanthias). Tiedoista käy ilmi, että monissa tapauksissa nykyistä enimmäismäärää, joka on 75 ng/g tuorepainoa, ei voida noudattaa soveltamalla hyviä kalastuskäytäntöjä tavanomaisissa pyynti- ja kasvuoloissa. Toimitetut tiedot osoittavat, että nykyinen enimmäismäärä ei vastaa periaatetta, jonka mukaan vierasaineiden enimmäismäärät asetetaan niin alhaiselle tasolle kuin on kohtuudella mahdollista. Sen vuoksi on aiheellista nostaa muiden kuin dioksiinien kaltaisten PCB-yhdisteiden nykyistä enimmäismäärää luonnosta pyydetyn piikkihain (Squalus acanthias) osalta vaarantamatta kansanterveyttä.
            
         
               (3)
            
            
               Sen vuoksi asetusta (EY) N:o 1881/2006 olisi muutettava.
            
         
               (4)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      LIITE
      Muutetaan asetuksen (EY) N:o 1881/2006 liite seuraavasti:
      
                  1)
               
               
                  Korvataan 5.3 kohta seuraavasti:
                  
                              ”5.3
                           
                           
                              Kalanliha ja kalastustuotteet ja niistä saatavat tuotteet (25) (34), lukuun ottamatta
                              
                                          —
                                       
                                       
                                          luonnosta pyydettyä ankeriasta
                                       
                                    
                                          —
                                       
                                       
                                          luonnosta pyydettyä piikkihaita (Squalus acanthias)
                                          
                                       
                                    
                                          —
                                       
                                       
                                          luonnosta pyydettyä makean veden kalaa, lukuun ottamatta makean veden diadromisia kalalajeja
                                       
                                    
                                          —
                                       
                                       
                                          kalanmaksaa ja siitä johdettuja tuotteita
                                       
                                    
                                          —
                                       
                                       
                                          meren eliöistä saatavaa öljyä
                                       
                                    Äyriäisiä koskevaa enimmäismäärää sovelletaan raajojen ja vatsapuolen lihaan (44). Rapujen ja ravun kaltaisten äyriäisten (Brachyura ja Anomura) tapauksessa sitä sovelletaan raajojen lihaan.
                           
                           
                              3,5 pg/g tuorepainoa
                           
                           
                              6,5 pg/g tuorepainoa
                           
                           
                              75 ng/g tuorepainoa”
                           
                        
            
                  2)
               
               
                  Lisätään 5.4 kohdan jälkeen 5.4 a kohta seuraavasti:
                  
                              ”5.4 a
                           
                           
                              Luonnosta pyydetyn piikkihain (Squalus acanthias) liha ja siitä saatavat tuotteet (34)
                           
                           
                              3,5 pg/g tuorepainoa
                           
                           
                              6,5 pg/g tuorepainoa
                           
                           
                              200 ng/g tuorepainoa”